Bæjarráð Akranes hefur samþykkt að stofnaður verði samráðshópur starfsmanna bæjarins og lögreglunnar á Akranesi um forvarnamál . Jafnframt verði framkvæmdanefnd um forvarnir í fíkniefnamálum lögð niður . Þessi niðurstaða er í samræmi við niðurstöður samráðsfundar um málefni ungs fólks sem haldinn var á Akranesi þann 24. október á nýliðnu ári . Síðan hafa verið ræddar starfsreglur fyrir samráðshópinn og hafa komið að því máli auk starfsmanna bæjarins , fulltrúar grunnskólanna og lögreglunnar . Hinn nýi starfshópur gengur undir nafninu Brúin og er þar vísað til þess að starfshópnum sé ætlað að hafa þá yfirsýn sem fæst í skipsbrúnni auk þess að hann brúi bil milli stofnana , stjórnkerfis bæjarins og einstakra aldurshópa .